בתרן חום

בתרן חום או בתרן שחום (שם מדעי: Acanthurus nigrofuscus) הוא מין דג שונית ממשפחת הבתרניים המצוי באזור האינדו-פסיפי ומערבה עד להוואי.

מאפיינים 
הבתרן מגיע לאורך 21 ס"מ והוא בעל גוף דמוי-טיפה עם סנפירים נמוכים ורחבים. הפה בעל שפתיים בולטות וזנב דמוי-קשת. בתוך מעיו יש לדג חיידקים ידידותיים העוזרים לו לעכל צמחים.

הוא מצוי בשוניות הפתוחות ורועה אצות וכן ניזון מפלנקטון ויצורים קטנים נוספים כמו סרטנים ורכיכות. דג זה מנקה לעיתים צבי ים שנחים בין האלמוגים, בשביל ניקיון השריון שלהם.

דגים אלה חיים בלהקות גדולות הנודדות מחלקת אצות אחת לאחרת. הוא נפוץ גם באקווריומים שונים ברחבי העולם.

קישורים חיצוניים

הערות שוליים

בעלי חיים שתוארו ב-1775
טקסונים שתוארו בידי פטר פורסקל
בתרניים
דגי האוקיינוס השקט